OpenLLM-France/wikimedia huggingface dataset:
# Lliga francesa d'hoquei sobre patins

La Lliga francesa d'hoquei sobre patins, anomenada Nationale 1, és la màxima categoria de l'hoquei patins a França. Hi participen 12 equips, el vencedor dels quals esdevé el Campió de França i obté una plaça per disputar la Copa d'Europa d'hoquei patins, mentre que els classificats entre la segona i la quarta obtenen plaça per disputar la Copa de la CERS. L'onzè i dotzè classificats descendeixen a la segona categoria, la Nationale 2.

## Palmarès
### Del 1911 al 1989

* 1911: HC Orléans
* 1912: HCF Tourcoing
* 1913: HCF Tourcoing
* 1914: Paric HC
* 1915-1918: No disputat
* 1919: Paris HC
* 1920: Paris HC
* 1921: Paris HC
* 1922: HCF Tourcoing
* 1923: HCF Tourcoing
* 1924: Rink Burdigalien
* 1925: Stade Bordeaux UC
* 1926: No disputat
* 1927: Stade Bordeaux UC
* 1928: HCF Tourcoing
* 1929: Stade Bordeaux UC
* 1930: Stade Bordeaux UC
* 1931: Satde Bordeaux UC
* 1932: Stade Bordeaux UC
* 1933: Stade Bordeaux UC
* 1934: Stade Bordeaux UC
* 1935: Wattrelos HC
* 1936: SA Gazinet
* 1937: Stade Bordeaux UC
* 1938: FC Lyon
* 1939: FC Lyon
* 1940-1941: No disputat
* 1942: Biarritz OL i FC Lyon
* 1943: Stade Bordeaux UC
* 1944: Girondins ASP Bordeaux
* 1945: Biarritz OL
* 1946: Biarritz OL
* 1947: SA Gazinet
* 1948: ASPTT Bordeaux
* 1949: ASPTT Bordeaux
* 1950: ASPTT Bordeaux
* 1951: ASPTT Bordeaux
* 1952: HCF Tourcoing ou Burdigala HC
* 1953: HCF Tourcoing ou SA Gazinet
* 1954: ACBL Nantes ou Burdigala HC
* 1955: ACBL Nantes ou RAC des Bretons de la Loire
* 1956: ASPTT Bordeaux
* 1957: -
* 1958: Biarritz OL
* 1959: Biarritz OL
* 1960: Metallo Sport Nantes
* 1961: Metallo Sport Nantes
* 1962: Burdigala Bordeaux
* 1963: Metallo Sport Nantes
* 1964: US Coutras RH
* 1965: RS Gujan-Mestras
* 1966: US Coutras RH
* 1967: RS Gujan-Mestras
* 1968: US Coutras RH
* 1969: RS Gujan-Mestras
* 1970: US Coutras RH
* 1971: US Coutras RH
* 1972: US Coutras RH
* 1973: RS Gujan-Mestras
* 1974: US Coutras RH
* 1975: US Coutras RH
* 1976: La Vendéenne
* 1977: US Coutras RH
* 1978: La Vendéenne
* 1979: La Vendéenne
* 1980: US Coutras RH
* 1981: RS Gujan-Mestras
* 1982: La Vendéenne
* 1983: US Coutras RH
* 1984: US Coutras RH
* 1985: US Coutras RH
* 1986: US Coutras RH
* 1987: La Vendéenne
* 1988: RS Gujan-Mestras
* 1989: La Vendéenne

### Des del 1990

* 1989/90: RS Gujan-Mestras
* 1990/91: SCRA Saint-Omer
* 1991/92: SCRA Saint-Omer
* 1992/93: SCRA Saint-Omer
* 1993/94: SCRA Saint-Omer
* 1994/95: Nantes ARH
* 1995/96: La Vendéenne
* 1996/97: HC Quévertois
* 1997/98: HC Quévertois
* 1998/99: HC Quévertois
* 1999/00: HC Quévertois
* 2000/01: SCRA Saint-Omer
* 2001/02: HC Quévertois
* 2002/03: La Vendéenne
* 2003/04: La Vendéenne
* 2004/05: La Vendéenne
* 2005/06: SCRA Saint-Omer
* 2006/07: La Vendéenne
* 2007/08: HC Quévertois
* 2008/09: SCRA Saint-Omer
* 2009/10: US Coutras RH
* 2010/11: US Coutras RH
* 2011/12: HC Quévertois
* 2012/13: SCRA Saint-Omer
* 2013/14: HC Quévertois
* 2014/15: HC Quévertois
* 2015/16: La Vendéenne
* 2016/17: La Vendéenne
* 2017/18: HC Quévertois
* 2018/19: HC Quévertois
* 2019/20: SCRA Saint-Omer
* 2020/21: Suspesa
* 2021/22: SCRA Saint-Omer
* 2022/23: SCRA Saint-Omer
# Glubínnoie

Glubínnoie (en rus: Глубинное) és un poble del krai de Primórie, a l'Extrem Orient de Rússia, que en el cens del 2010 tenia 577 habitants.

## Referències

* ↑ Законодательное собрание Приморского края. Сборник «Муниципальные образования Приморского края»
# Informació confidencial

Informació confidencial és la informació o coneixement propi d'una persona, entitat o organisme que, en cas que fos divulgada, pot causar la pèrdua d'un avantatge o nivell de seguretat de la mateixa persona, entitat o organisme.
La pèrdua, abús, modificació o l'accés no autoritzat a la informació confidencial pot afectar negativament la privadesa d'un individu, secrets comercials o fins i tot la seguretat dels assumptes interns i externs d'un estat, depenent del nivell de confidencialitat i naturalesa de la informació. La informació confidencial pot ser informació classificada o no.

## Referències

* ↑ Marta Torres. «Les democràcies també censuren a la xarxa», 13-03-2009. [Consulta: 24 gener 2010].

## Vegeu també

* Habilitació de seguretat
* Phishing

## Enllaços externs

* La informació és «als núvols»
# Seeing Red

Seeing Red és una pel·lícula documental estatunidenca de 1983 dirigida per Jim Klein i Julia Reichert. Va ser nominada a l'Oscar al millor documental.
La pel·lícula ofereix un retrat de la vida pública de la militància comunista de base de les dècades del 1930 i 1940. En una crítica a The Nation, Joshua Freeman va afirmar que «l'esforç és admirable però els resultats són decebedors: ni el públic ni els entrevistats reben l'atenció que mereixen».

## Argument

El documental examina l'activisme polític dels membres del Partit Comunista dels Estats Units d'Amèrica. És una de les primeres pel·lícules de no ficció que examina la repercussió d'un tercer partit polític als Estats Units.

## Referències

* ↑ «The 56th Academy Awards (1984) Nominees and Winners». oscars.org. [Consulta: 9 octubre 2011].
* ↑ «NY Times: Seeing Red». The New York Times, 2011. Arxivat de l'original el 11 febrer 2011. [Consulta: 16 novembre 2008].
* ↑ Georgakas, Dan «Seeing Red». , 1984, p. 27–28 [Consulta: 18 abril 2021].
* ↑ Freeman, Joshua B. Nation, 237, 13, 29-10-1983, pàg. 411–413. ISSN: 0027-8378.

## Enllaços externs

* Seeing Red: Stories of American communists (VE) a YouTube
# Rafel Vidal Mas

Rafel Vidal Mas (Llucmajor, Mallorca, 1859 - Palma, 1951) fou un escultor mallorquí.
De formació autodidàctica, Rafel Vidal s'especialitzà en imatgeria religiosa. Es poden trobar obres seves al Santuari de Lluc, al Santuari de Sant Salvador de Felanitx, a la Seu de Mallorca i a l'església parroquial de Galilea (Puigpunyent) on es pot trobar en el centre del retaule major la seva obra més important, una imatge de la Immaculada.

## Referències

* ↑ Dolç i Dolç, Miquel (coord.). Gran Enciclopèdia de Mallorca. Volum 18. Palma: Promomallorca, p. 131. ISBN 84-8661702-2.
# Sergi III

Sergi III (Roma, ? - 14 d'abril de 911) fou Papa de Roma de 904 a 911.
Era fill de Benet de Túsculum, un noble romà germà del pare del comte de Túsculum Teofilacte I. Sergi va créixer en ambients privilegiats i ingressà al seminari. Anys més tard, el papa Formós I el nomenà bisbe de Cere per tal d'allunyar-lo de Roma. Un cop difunt el papa, va acceptar participar en l'anomenat Concili del Cadàver que es va celebrar contra el difunt Formós I per ordre del Papa Esteve VI.
Mitjançant conspiracions i intrigues, va intentar ser nomenat papa diverses vegades; a la mort d'Esteve VI l'escollit fou Romà I i tres mesos després Teodor II. El pontificat durà 15 dies en trobar-se emmetzinat el cadàver del Papa i en l'elecció es va donar suport a Joan IX.
Aleshores la situació resultà insostenible i Sergi de Túsculum fou excomunicat i forçat a exiliar-se de Roma (898). El 903 rebé el perdó per part del Papa Lleó V però, poc després, aquest fou reclòs en un monestir pel cardenal Cristòfor, que s'autoanomenà Cristòfor I. Aleshores, els Túsculum, encapçalats pel general Teofilacte I i el seu cosí Sergi, van entrar a Roma i van assassinar el papa il·legítim Cristòfor. El papa legítim Lleó V va ser trobat estrangulat a la seva cel·la. No se sap amb seguretat si fou assassinat per ordre de Sergi III o de Cristòfor I.
Amb els principals rivals al tron de Sant Pere morts, Sergi aconseguí, per fi, ser nomenat, el 29 de gener de 904, Papa de Roma com a Sergi III. La primera decisió que prengué fou la d'anul·lar tots els concilis que s'havien celebrat des de 896, una manera de retornar-li els honors a Teodor II i intentar acabar amb les normes papals a mida fetes pels seus antecessors.
Es va immiscuir entre Lluís III el Cec i Berenguer de Friul, i també va donar suport a la relació il·legítima entre l'emperador romà d'Orient Lleó VI el Filòsof i la seva amant, cosa que l'enfrontà amb el Patriarca de Constantinoble, Nicolau el Místic.
Sergi III va mantenir relacions il·legals i il·legítimes amb una dama i la seva filla:
* Teodora Senatrix, esposa del seu cosí Teofilacte I
* Mariozza Senatrix, comtessa de Túsculum, (filla de la seva amant Teodora Senatrix i el seu cosí Teofilacte I). D'aquesta relació nasqueren:
** Joan de Túsculum, futur Papa Joan XI
** Sèrgia de Túsculum, que fou reconeguda per Teofilacte I com a pròpia
Tots plegats van dominar Roma amb mà de ferro durant decennis després de la mort de Sergi III.
L'elecció de Sergi III es considera el final de l'etapa de més caos del papat però suposa l'inici de la Pornocràcia, ja que moltes de les decisions dels següents papes es prendrien des dels llits de les amants dels pontífexs.
# Gloversville

Gloversville és una població dels Estats Units a l'estat de Nova York. Segons el cens del 2000 tenia 15.413 habitants.

## Demografia

Segons el cens del 2000, Gloversville tenia 15.413 habitants, 6.500 habitatges, i 3.828 famílies. La densitat de població era de 1.169,2 habitants/km².
Dels 6.500 habitatges en un 29% hi vivien nens de menys de 18 anys, en un 39,2% hi vivien parelles casades, en un 14,3% dones solteres, i en un 41,1% no eren unitats familiars. En el 33,8% dels habitatges hi vivien persones soles el 15,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,94.
Per edats la població es repartia de la següent manera: un 25,2% tenia menys de 18 anys, un 8,3% entre 18 i 24, un 27,5% entre 25 i 44, un 21,1% de 45 a 60 i un 17,9% 65 anys o més.
L'edat mediana era de 37 anys. Per cada 100 dones de 18 o més anys hi havia 83,8 homes.
La renda mediana per habitatge era de 26.755 $ i la renda mediana per família de 34.713 $. Els homes tenien una renda mediana de 27.109 $ mentre que les dones 21.250 $. La renda per capita de la població era de 15.207 $. Entorn del 14,9% de les famílies i el 19,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gloversville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Gloversville». American Fact Finder. Oficina del Cens dels Estats Units, 12-01-2010.
# Janez Levec

Janez Levec (Začret, 23 d'octubre de 1943 - 13 de gener de 2020) fou un enginyer químic i professor d'Enginyeria Química a la Facultat de Química i Tecnologia, Universitat de Ljubljana i cap del Laboratori per a la catàlisi i l'enginyeria de les reaccions a l'Institut Nacional de Química (NIC).
Va estudiar enginyeria química (1968) i va acabar el seu doctorat el 1972. Durant els anys 1968-1970 va treballar per a la companyia farmacèutica Lek com a enginyer de recerca i desenvolupament. El 1974 va ser promogut a ajudant, el 1979 a associat, i el 1984 a catedràtic d'enginyeria química. El 1985 va ser nomenat com a cap del Laboratori per a la catàlisi i l'enginyeria de reacció al NIC.
Entre 1991 i 1996 va dur a terme una investigació sobre l'oxidació de contaminants orgànics en les aigües residuals per a la Unió Europea.
Va ser escollit membre associat de Acadèmia Eslovena de Ciències i Arts (SAZU) el 27 de maig de 1997, i membre el 12 de juny de 2003. Levec era cap de la subsecció Ciències Tècniques en la SAZU.
Les seves prediccions de caigudes de pressió i pujades de retenció de líquids en reactors de llit percolador, així com els seus treballs pioners sobre l'oxidació dels compostos orgànics contaminants en aigües residuals industrials són alguns dels temes tractats.
# Sedini

Sedini (en sard, Sèddini) és un municipi sard, dins de la província de Sàsser. L'any 2007 tenia 1.403 habitants. Es troba a la regió d'Anglona. Limita amb els municipis de Bulzi, Castelsardo, Laerru, Nulvi, Santa Maria Coghinas, Tergu i Valledoria. Comprèn la fracció de Littigheddu.

## Administració

Llista d'alcaldes :
| Període | Identitat | Partit |
| 2006- | Giovanni Gavino Degortes | Llista cívica |
# Owen Franks

Owen Franks (Motueka, Nova Zelanda, 23 de desembre de 1987) és un jugador de rugbi neozelandès que juga pels Crusaders en la competició del Super Rugby i pels All Blacks a nivell internacional.

## Carrera nacional

Va fer el seu debut provincial amb Canterbury a l'Air New Zealand Cup l'any 2007. Fou un suplent de Campbell Johnstone abans que aquest marxés a França i Franks assumís la responsabilitat de tighthead per a l'equip Canterbury. El seu germà gran, Ben Franks juga amb el seu germà també en la posició de pilar. Franks va debutar amb els Crusaders l'any 2009 com a suplent contra la Western Force i feu el seu debut com a titular en una victòria sobre els Bulls on la seva actuació li va assegurar una convocatòria amb els All Black. Relativament petit en alçada, és conegut per la seva gran tècnica a la melé i mobilitat al voltant del camp.

## Carrera internacional

Va debutar pels All Blacks contra Fiji en la Pacific Nations Cup guanyant 45-17. Fou triat per jugar el Torneig de les Tres Nacions 2009, en el primer partit de Nova Zelanda contra Austràlia. Va jugar els dos següents partits contra Sud-àfrica abans de jugar de nou contra Austràlia. Franks va jugar el penúltim partit contra Sud-àfrica però es va perdre l'últim partit, jugant en el seu lloc Neemia Tialata. De nou va actuar com a substitut contra Gal·les durant un partit internacional al novembre.
Va jugar en el Torneig de les Tres Nacions 2010, començant els primers quatre partits contra Sud-àfrica i Austràlia. Després de perdre's algun dels partits d'aquella edició, va reaparèixer en el partit final contra Austràlia guanyant 23-22. Novament, es va perdre el test de tardor contra Austràlia d'aquell any, però començaria de titular contra Irlanda en el primer test de 2010, unint-se al seu germà Ben, i convertint-se en la primera parella de germans que surten de titulars en un test neozelandès des dels germans Brookes el 1997.
En 2015 és seleccionat per formar part de la selecció neozelandesa que participa en la Copa Mundial de Rugbi de 2015. Va formar part de l'equip que va guanyar la final davant Austràlia per 34-17, entrant en la història del rugbi en ser la primera selecció que guanya el títol de campió en dues edicions consecutives.

### Palmarès i distincions notables

* Rugbi Championship: 2010, 2012, 2013 i 2014
* Copa del Món de Rugbi de 2011 i 2015

## Referències

* ↑ It's rugby
* ↑ Los 'All Blacks' que irán a retener el cetro mundial a Inglaterra
* ↑ New Zealand v Australia - Match Highlights and Tries - RWC Final 2015
* ↑ Los 'All Blacks' ganan a la historia
# Psocòpters

Els psocòters (Psocoptera) són un ordre de petits d'insectes neòpters, amb una mida de menys de 6 mm, transparents, de color grisós, blanquinós, grogós o marronós, de cos tou, amb ales o sense. S'han descrit 5.720 espècies; algunes viuen en ambients humans (cases, cellers, graners, etc.) on són freqüents en papers florits, i a vegades reben el nom vulgar de "polls" dels llibres, de la pols o de la palla, malgrat que no tenen cap relació amb els autèntics polls (Phthiraptera).

## Característiques

Les espècies alades tenen quatre ales membranoses, però són mals voladors; ocasionalment les ales anteriors estan ben desenvolupades i les posteriors són vestigials; les quatre ales queden en forma de teulada al posar-se. Les antenes, en general, són llargues i primes (filiformes), formades per nombrosos artells o segments, entre 13 i 50. Els tarsos tenen dos o tres segments; l'aparell bucal és de tipus mastegador, els ulls composts estan poc desenvolupats en algunes espècies i generalment posseeixen tres ocels, encara que poden mancar per complet. El protòrax està molt reduït en les espècies alades; el mesotòrax té un gep característic; a vegades volen en gran nombre deixant-se dur per l'aire com els àfids.

## Biologia i ecologia

La metamorfosi és incompleta (hemimetàbols), essent els individus joves (nimfes) molt semblants als adults, però sense ales. Ponen generalment de 20 a 100 ous, però que existeixen també espècies vivípares i algunes es reprodueixen per partenogènesi. Els ous els col·loquen aïllats o agrupats i de vegades coberts de seda o restes de materials. La majoria de les espècies passen per sis estadis nimfals. En algunes espècies no es coneixen adults. Els ous solen hibernar, rarament les nimfes i adults. Molts són gregaris.
Les espècies més conegudes són les que viuen en construccions com cases, graners, cellers, etc. Aquestes espècies, en general, no tenen ales i són freqüents en papers i llibres que estan o van estar humits. Les espècies que viuen al camp es troben sobre la vegetació, a les escorces dels arbres, sota les pedres, etc., i en general tenen ales ben desenvolupades.
Els psocòpters s'alimenten de diversos materials d'origen vegetal i animal com micelis de fongs, grans danyats de cereals, pol·len, insectes morts i ous d'insectes. Els que viuen entre els llibres s'alimenten dels fongs que creixen sobre la cola.
Es creu que comparteixen un avantpassat comú amb l'ordre Zoraptera i amb altres ordres d'hemipteroideus. Recents estudis suggereixen que els psocòpters són un grup parafilètic.

## Referències

* ↑ Zhang, Z.-Q. 2011. Phylum Arthropoda von Siebold, 1848. In: Zhang, Z.-Q. (Ed.) Animal biodiversity: An outline of higher-level classification and survey of taxonomic richness. Zootaxa, 3148: 99–103.
* ↑ Tree of Life
# La mujer del puerto (pel·lícula de 1991)

La mujer del puerto és una pel·lícula mexicana del 1991 dirigida per Arturo Ripstein amb guió de la seva esposa Paz Alicia Garciadiego basat en el conte Le port de Guy de Maupassant publicat el 1889. Fou projectada a la secció Un Certain Regard al 44è Festival Internacional de Cinema de Canes.

## Argument

Perla és una adolescent que ha estat prostituïda per la seva mare Tomasa i que malviu treballant com a ballarina en un cabaret alhora que bordell. Allí coneix "El Marro", un mariner que s'enamora d'ella. La seva mare intenta tallar de soca-rel aquesta relació, perquè sap que ambdós joves són germans.

## Repartiment

* Damián Alcázar - Marro
* Alejandro Parodi - Carmelo
* Juan Pastor - Simón
* Patricia Reyes Spíndola - Tomasa
* Evangelina Sosa - Perla
* Ernesto Yáñez - Eneas

## Producció

Es tracta d'una pel·lícula amb forta influència del cinema de Luis Buñuel, i que juntament amb La reina de la noche (1992) i Principio y fin (1993) forma una mena de trilogia de barriada, localitzada a les zones marginals de la Ciutat de Mèxic.

## Distribució

El setembre de 1991, la pel·lícula es va estrenar al Festival Internacional de Cinema de Toronto (11 de setembre) i al Festival de Cinema de Nova York (27 de setembre). Distribuïda internacionalment, la pel·lícula es va estrenar als cinemes francesos el 27 de març de 1996 a través de Colifilms Distribution; a Espanya, l'11 de juliol de 1996; a Argentina, el 14 de maig de 1998. El 26 de novembre de 1997 es va projectar la pel·lícula al Festival Internacional de Cinema de Tessalònica.

## Notes

* ↑ «Festival de Cannes: Woman of the Port». festival-cannes.com. [Consulta: 11 agost 2009].
* ↑ La mujer del puerto (Dir. Arturo Ripstein) al web de la Cineteca Nacional
* ↑ La mujer del puerto al web de la Filmoteca de Catalunya
# Jean-François Lyotard

Jean-François Lyotard (Versalles, 10 d'agost de 1924 - París, 21 d'abril de 1998), filòsof francès associat al postestructuralisme i reconegut per la seva articulació del postmodernisme a la fi de la dècada del 1970.
Fou membre del grup Socialisme ou Barbàrie (Socialisme o barbàrie), un grup de l'esquerra crítica integrat per intel·lectuals francesos i creat el 1956 durant les revoltes d'Hongria en oposició a l'estalinisme del comunisme soviètic. Socialisme o barbàrie va adoptar posicions consellistes i denunciava l'URSS com una forma de capitalisme d'estat. El 1959, Jean-François Lyotard deixa Socialisme o barbàrie per fundar una nova organització d'ultraesquerra que s'anomenà Pouvoir ouvrier (Poder Obrer).
Professor a la Universitat de París VIII, a Saint-Denis, membre del Col·legi de França, professor emèrit de la Universitat de París, Lyotard va exposar en Li Différend (1983) que el discurs humà es desplega en un variat però discret nombre de dominis incommensurables, cap dels quals té el privilegi de passar o emetre judicis de valor sobre els altres. Sent així, en Economia libidinal (1974), La condició postmoderna (1979) i Au juste: Conversations (1979), Lyotard va atacar teories literàries contemporànies i va incitar al discurs experimental desproveït d'excessius interessos per la veritat. Va considerar que ja havia passat l'època dels "grans relats" o "metarelats" que intentaven donar un sentit a la marxa de la història.
# Sedna

«Sedna» té aquests significats:
* Sedna (mitologia), deessa del mar en la mitologia inuit
* (90377) Sedna, objecte transneptunià
# Psychoda venusta

Psychoda venusta és una espècie d'insecte dípter pertanyent a la família dels psicòdids que es troba a Sud-amèrica: l'Argentina.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* ION (anglès)
# Lionètids

Els lionètids (Lyonetiidae) són una família de lepidòpters ditrisis de la superfamília dels iponomeutoïdeus (Yponomeutoidea). Són arnes petites, primes, amb envergadura d'1 cm o menys. Les ales anteriors són estretes, plegades cap enrere cobrint les ales posteriors i l'abdomen. L'àpex o extrem sovint és punxegut i amb curvatura cap amunt o a baix.
Les larves són minadors de fulles (viuen a l'interior de les fulles i se n'alimenten).

## Taxonomia

La família Lyonetiidae inclou 32 gèneres i 204 espècies:
* Acanthocnemes
* Arctocoma
* Atalopsycha
* Busckia
* Cateristis
* Chrysolytis
* Cladarodes
* Compsoschema
* Copobathra
* Crobylophora
* Cycloponympha
* Daulocoma
* Diplothectis
* Erioptris
* Eulyonetia
* Exegetia
* Hierocrobyla
* Leioprora
* Leucoedemia
* Leucoptera
* Lyonetia
* Micropostega
* Microthauma
* Orochion
* Otoptris
* Petasobathra
* Philonome
* Phyllobrostis
* Platacmaea
* †Prolyonetia
* Prytaneutis
* Stegommata
* Taeniodictys

## Referències

* 1 2 van Nieukerken et al. «Order Lepidoptera Linnaeus, 1758. In: Zhang, Z.-Q. (Ed.) Animal biodiversity: An outline of higher-level classification and survey of taxonomic richness». Zootaxa, 2011, pàg. 212–221.
# Le Kremlin-Bicêtre

Le Kremlin-Bicêtre és un municipi francès, situat al departament de la Val-de-Marne i a la regió de l'Illa de França. L'any 2004 tenia 23.724 habitants.
Forma part del cantó de Le Kremlin-Bicêtre i del districte de L'Haÿ-les-Roses. I des del 2016, de la divisió Grand-Orly Seine Bièvre de la Metròpoli del Gran París.

## Educació

* Coding Academy
* École pour l'informatique et les nouvelles technologies
* École pour l'informatique et les techniques avancées
* IONIS school of technology and management